
Valsts valodas politikas pamatnostādņu 2021. - 2027. gadam īstenošanas plāns 2024. - 2027. gadam.
· 1. Apstiprināt Valsts valodas politikas pamatnostādņu 2021.-2027. gadam īstenošanas plānu 2024.-2027. gadam (turpmāk - plāns).
· 2. Noteikt Izglītības un zinātnes ministriju par atbildīgo institūciju un Aizsardzības ministriju, Iekšlietu ministriju, Kultūras ministriju, Labklājības ministriju, Latviešu valodas aģentūru, Sabiedrības integrācijas fondu, Tieslietu ministriju, Valsts valodas centru un Valsts izglītības satura centru par līdzatbildīgajām institūcijām plāna īstenošanā.
· 3. Izglītības un zinātnes ministrijai un līdzatbildīgajām institūcijām plānā paredzēto pasākumu īstenošanu 2024. gadā nodrošināt atbilstoši tām piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plāna īstenošanai turpmākajos trīs gados skatīt likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas procesā kopā ar visu ministriju prioritārajiem pasākumiem, ievērojot valsts budžeta finansiālās iespējas.
· 4. Plānā noteiktajām līdzatbildīgajām institūcijām līdz 2028. gada 1. martam iesniegt Izglītības un zinātnes ministrijā informāciju par plāna pasākumu izpildes rezultātiem.
· 5. Izglītības un zinātnes ministrijai sagatavot un izglītības un zinātnes ministram līdz 2028. gada 1. jūlijam iesniegt noteiktā kārtībā Ministru kabinetā plāna īstenošanas novērtējumu, iekļaujot to informatīvajā ziņojumā par Valsts valodas politikas pamatnostādņu 2021.-2027. gadam īstenošanas gala novērtējumu.
· 6. Izglītības un zinātnes ministrijai sagatavot un izglītības ministram līdz 2027. gada 1. decembrim iesniegt noteiktā kārtībā Ministru kabinetā Valsts valodas politikas pamatnostādnes 2028.-2034. gadam.

